Spektakularna zamjena igrača u NBA ligi, nama najvažnija vijest glasi: Dario Šarić novi je igrač Minnesota Timberwolvesa!

U velikom tradeu Philadelphia 76ersi su dobili Jimmyja Butlera i Justina Pattona, a zauzvrat su u Minnesotu, osim Šarića, poslali i Roberta Covingtona i pick druge runde drafta 2022. godine.

Šarić je u NBA ligu došao 2016. godine iz turskog Efesa, a imao je sjajnu početnu sezonu u Sixersima, te je bio drugi rookie sezone. Šibenčanin je dobro odradio i svoju drugu sezonu u kojoj su Sixersi ušli u doigravanje i ispali u polufinalu Istoka od Bostona.

U ovoj sezoni sezoni Šarić je u prosjeku igrao 30 minuta za Sixerse, a učinak mu je bio 11.1 poena, 6.6 skokova i dvije asistencije po utakmici.

Sad odlazi u momčad koja je trenutno među najlošijima u Zapadnoj konferenciji. Timberwolvesi su na omjeru od četiri pobjede i čak devet poraza.

Najpoznatija imena u redovima Minnesote su Derrick Rose, Karl-Anthony Towns i Andrew Wiggins.